|  |  |
| --- | --- |
| 03.04.2017.

|  |
| --- |
| **Сиромаштво и социјална неједнакост, 2016.** |

**Анкета о приходима и условима живота *(The Survey on Income and Living Conditions ‒ SILC)*** спроведена је по четврти пут на територији Републике Србије, у периоду од маја до јула 2016. године. Од укупног броја домаћинстава предвиђених за анкетирање у трећем таласу (6.366 домаћинстава), анкетирано је 5.554 домаћинства (87,2%), односно 15.057 лица старих 16 и више година. Анкета је спроведена методом директног интервјуа (лицем у лице) са члановима домаћинства и била је анонимна.Циљ овог истраживања је да се прикупе подаци ради израчунавања индикатора о сиромаштву, социјалној искључености и условима живота. Спровођење истраживања је од посебног значаја, имајући у виду да је засновано на стандардизованој методологији за све државе чланице Европске уније, чиме је обезбеђена упоредивост података. Истраживање се спроводи једном годишње.**Главни резултати Aнкете****Стопа ризика од сиромаштва** износи 25,5%.Ова лица нису нужно сиромашна, већ само имају већи ризик да то буду. При томе, **стопа ризика од сиромаштва или социјалне искључености** у 2016. години износи 38,7**%.** Лица од 18 до 24 годинe највише су изложена ризику од сиромаштва (32,7%), као и лица млађа од 18 година (30,2%), док најнижу стопу ризика од сиромаштва имају особе старије од 65 година (19,1%).Највећу стопу ризика од сиромаштва имају лица у домаћинствима која чине две одрасле особе с троје или више издржаване деце, 49,8%, затим лица млађа од 65 година која живе у једночланим домаћинствима, 40,1%.У зависности од **радног статуса,** код лица старих 18 и више година, најизложенија ризику од сиромаштва су незапослена лица (48,0%), док је најнижа стопа ризика од сиромаштва код запослених код послодавца (9,0%). Код самозапослених лица ова стопа износи 32,4%. Стопа ризика од сиромаштва код пензионера је 15,4%.Детаљније податке о сиромаштву, материјалној ускраћености, неједнакости и интензитету рада можете наћи у саопштењу Републичког завода за статистику „[Сиромаштво и социјална неједнакост“.](http://webrzs.stat.gov.rs/WebSite/Public/PageView.aspx?pKey=30)Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |